กึลนุช ซุลตัน

เอเมทุลลาฮ์ ราบีอา กึลนุช ซุลตัน (; ; ค.ศ. 1642 – 6 พฤศจิกายน ค.ศ. 1715) เป็นฮาเซกีซุลตันในเมห์เหม็ดที่ 4 สุลต่านออตโตมัน และวาลีเดซุลตันของมุสทาฟาที่ 2 กับอาห์เหม็ดที่ 3 พระราชโอรสทั้งสองของพระองค์ ในช่วงต้นคริสต์ศตวรรษที่ 18 พระองค์กลายเป็นหญิงที่มีอำนาจและทรงอิทธิพลที่สุดในจักรวรรดิออตโตมัน

ชีวิตช่วงต้น
กึลนุช ซุลตันเสด็จพระราชสมภพใน ค.ศ. 1642 ที่เมืองเรธิมโน ครีตในสมัยสาธารณรัฐเวนิส เดิมพระองค์มีพระนามว่า Eumenia Voria (Ευμενία Βόρια) และมีเชื้อสายกรีก เป็นบุตรีของนักบวชประจำคริสตจักรกรีกออร์ทอดอกซ์ พระองค์ถูกฝ่ายออตโตมันจับกุมในช่วงที่มีการรุกรานครีตใน ค.ศ. 1645

สวรรคต

กึลนุช ซุลตันเสด็จสวรรคตในวันที่ 6 พฤศจิกายน ค.ศ. 1715 ที่อิสตันบูลในรัชสมัยอาห์เหม็ดที่ 3 พระราชโอรสของพระองค์ ไม่นานก่อนจุดเริ่มต้นยุคแห่งความเจริญรุ่งเรืองและความสงบสุขที่นักประวัติศาสตร์ตุรกีเรียกว่า ยุคทิวลิป พระศพของพระองค์ถูกฝังในสุสานที่เปิดโล่งใกล้มัสยิดที่พระองค์ทิ้งมรดกให้สร้างที่อึสคือดาร์ในอิสตันบูลฝั่งอานาโตเลีย ซึ่งมีชื่อว่ามัสยิดเยนีวาลีเด

พระโอรสธิดา
พระองค์สมรสกับเมห์เหม็ดที่ 4 และมีพระโอรส 2 พระองค์ และพระธิดา 4 พระองค์:

พระโอรส
 มุสทาฟาที่ 2 สุลต่านออตโตมันองค์ที่ 22
 อาห์เหม็ดที่ 3 สุลต่านออตโตมันองค์ที่ 23

พระธิดา  
 ฮาทีเจ ซุลตัน
 อัยเช ซุลตัน
 ฟัทมา เอเมทุลลาฮ์ ซุลตัน
 อึมมือกึลซึม ซุลตัน

หมายเหตุ

อ้างอิง

ข้อมูล

บุคคลจากเรธิมโน
ผู้ที่เข้ารับศาสนาอิสลาม
มุสลิมชาวกรีก
ผู้ที่เปลี่ยนศาสนาจากกรีกออร์ทอดอกซ์ไปเป็นอิสลาม
อดีตชาวคริสต์นิกายกรีกออร์ทอดอกซ์
ชาวกรีกในจักรวรรดิออตโตมัน
วาลีเดซุลตัน
ทาสกรีกจากจักรวรรดิออตโตมัน